----

----

III Avviżi

Iċ-Ċentru għat-Traduzzjoni tal-korpi ta’ l-Unjoni Ewropea

----

AVVIŻ TA' POST BATTAL GĦALL-POŻIZZJONI TA' DIRETTUR

(2005/C 75 A/01)

Iċ-Ċentru għat-Traduzzjoni tal-korpi ta' l-Unjoni Ewropea, stabbilit fil-Lussemburgu, huwa korp indipendenti stabbilit bir-Regolament tal-Kunsill Nru 2965/94 tat-28 ta' Novembru 1994 kif l-aħħar emendat bir-Regolament tal-Kunsill Nru 1645/03 tat-18 ta' Ġunju 2003. Iċ-Ċentru qiegħed ifittex kanditati għall-post ta':

DIRETTUR (raġel jew mara)

Iċ-Ċentru

Iċ-Ċentru għandu missjoni li jipprovdi servizzi ta' traduzzjoni għall-korpi komunitarji deċentralizzati kif ukoll istituzzjonijiet u korpi li kkonkludew ftehim ta' kollaborazzjoni maċ-Ċentru fuq bażi volontarja. L-għan taċ-Ċentru jinkludi wkoll dimensjoni interistituzzjonali fuq il-livell ta' l-Unjoni Ewropea. B'dan il-mod, iċ-Ċentru jieħu sehem attiv bħala membru sħiħ fix-xogħol tal-Kumitat Interistituzzjonali tat-Traduzzjoni u ta' l-Interpretazzjoni. L-għan ta' dal-Kumitat huwa li jmexxi 'l quddiem il-kollaborazzjoni ta' servizzi interni bbażati fuq ir-regolamenti ta' sussidjarità, li jirrazzjonalizzzaw il-metodu ta' xogħol u jiffavorixxu ekonomiji ta' skala fl-isfera tat-traduzzjoni.

Iċ-Ċentru għandu Kunsill Amministrattiv magħmul minn rappreżentant ta' kull Stat Membru, rappreżentant ta' kull korp, istituzzjoni u organizzazzjoni li kkonkludew ftehim ta' kollaborazzjoni maċ-Ċentru, kif ukoll żewġ rappreżentanti tal-Kummissjoni Ewropea. Il-Kunsill Amministrattiv huwa ppresedut minn wieħed mir-rappreżentanti tal-Kummissjoni Ewropea. Iċ-Ċentru għandu baġit b'bilanċ ta' 28 miljun euro u għandu taħtu 181 persuna għall-eżerċizzju ta' l-2005.

Iċ-Ċentru ilu membru tal-Fondazzjoni Ewropea għat-Tmexxija tal-Kwalità sa mis-sena 2003.

Iċ-Ċentru jadotta politka ta' ugwaljanza ta' opportunitajiet fl-impjieg.

In-Nomina

Id-direttur huwa nominat mill-Kunsill Amministrattiv taċ-Ċentru, minn lista ta' kandidati mressqa mill-Kummissjoni Ewropea, għal perijodu ta' ħames snin. Il-mandat tiegħu/tagħha jiġġedded.

Id-Deskrizzjoni tax-Xogħol

Id-direttur ikun inkarigat mid-dmirijiet li ġejjin:

Kwalifiki

Il-Kandidati jeħtieġ li jissodisfaw dawn il-kriterji li ġejjin :

Il-kondizzjonijiet ta' Impjieg

Id-Direttur huwa soġġett għad-dispożizzjonijiet tar-Regolamenti li jistipulaw il-kundizzjonijiet applikabbli ta' l-impjegati taċ-Ċentru (Regolament tal-Kunsill KE Nru 2965/94 u l-emendi tiegħu). F'dan il-kuntest, hu jew hi jridu jkunu, meta jiġu nnominati, ċittadini ta' wieħed mill-Istati Membri ta' l-Unjoni Ewropea.

Il-Post tax-Xogħol

Il-Lussemburgu

Ħlas

Il-pożizzjoni hija ta' livell A*14. Il-ħlas ikun ibbażat fuq l-iskala ta' salarji komunitarja. Il-ħlas huwa soġġett għat-taxxa komunitarja u tnaqqis iehor previst fl-istatut tal-personal. Mill-banda l-oħra, il-ħlas huwa eżentat kompletatment mit-taxxa nazzjonali.

Il-Kandidati

Il-persuni interessati huma obbligati li jagħmlu użu mill-applikazzjoni li tista' titniżżel mis-sit taċ-Ċentru fuq l-internet

(http://www.cdt.eu.int/cdt/ewcm.nsf/vEmList? Openview&lst=ffet-5ywnvl&lstc=ffet-5ywnvm#).

Din l-applikazzjoni mimlija u ffirmata, mehmuża ma' ittra ta' motivazzjoni, curriculum vitae bil-Franċiż jew bl-Ingliż u fotokopji tad-dokumenti ta' prova (diplomi, referenzi ta' xogħol u dokumenti oħrajn li jippruvaw id-dikjarazzjonijiet imsemmija fl-applikazzjoni), għandha tintbagħat bil-posta. Il-curriculum vitae preferibbilment ikun konformi mal-format irrakkmandat mill-istituzzjonijiet Ewropej. Wieħed jista' jniżżel kampjun minn dan l-indirizz: http://www.cedefop.eu.int/transparency/cv.asp. L-applikazzjoni għandha tintbagħat bil-posta, preferibbilment reġistrata u bit-timbru tal-posta mhux aktar tard mis-b ta' Mejju 2005, lil:

Applikazzjonijiet li jintbagħtu b'email mhux ser jiġu kkunsidrati.

Jekk xi wieħed mid-dokumenti mitluba ma jitressaqx ma' l-applikazzjoni, din tiġi awtomatikament irrifjutata.

Il-kandidati pre-selezzjonati jissejħu għal intervista fuq bażi ta' analiżi tal-kapaċitajiet tagħhom vis-à-vis dak li titlob din il-pożizzjoni.

Tagħrif importanti għall-attenzjoni tal-kandidati:

----